রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
পথে ঘাটে গোউড়ে পড়িল কানাকানি |
প্রতি ঘরে বনিতা বালকে জানাজানি ||
হেনবেলা মহামদ গৌড়ের পাতর |
দরবার হইতে তিহ যান নিজ ঘর ||
সরস কাঞ্চন কানে জ্বলে ধিকিধিকি |
সমুখে বেহারা আস্যা যোগায় পালকি ||
শীঘ্রগতি আরোহিল পালকি-উপর |
বাজারে বাজারে যায় শহরে শহর ||
শিঙ্গা কড়া সদাই সত্বর ধাত্তাধালি |
শতেক পদাতি সঙ্গে আগু পাছু ঢালী ||
সাত বাঁকে সত্বর শহর হৈল ছাড়া |
বাহির রাজার বামে কামিলার পাড়া ||
কামিলার ঘরে তখন লাউসেন বালা |
দক্ষিণে কর্পূর ভাই রূপে গুণে আলা ||
কেহ যেন ধায়্যাছে দেখিতে জগন্নাথ |
কামারের বাড়ীতে লাগ্যাছে মহাযাত ||
রূপ দেখ্যা সংসার বাখানে দশমুখে |
পালকি উপরে বস্যা মহাপাত্র দেখে ||
হেঁটমুখে আছিল উপর মুখে চায় |
লাউসেনের ফলাখান দেখিবারে পায় ||
অপূর্ব গঠন ফলা দেখি বিপরীত |
পালকি রাখিতে পাত্র করিল ইঙ্গিত ||
এত শুনি পালকি রাখিল মাঝপথে |
পদব্রজে চল্যা যায় লাউসেন দেখিতে ||
যোগাইল চরণে উত্তম মখমল |
সেবকেতে ঢুলায় চামর গঙ্গাজল ||
ধীরে ধীরে মহাপথ করিল গমন |
লাউসেনের সমুখে দিলেক দরশন ||
দুই ভাই দেখিল দেবতা সমতুল |
গলায় গরুড়মণি যার নাঞি মূল ||
তার পাছে দক্ষিণে ফলার পানে চায় |
অপূর্ব গঠন দেখি নানা চিত্র তায় ||
চায়্যা দেখে জয়মুনি হরণ ভাগবত |
মূর্তিমান কাব্যশাস্ত্র দেবতার রথ ||
রাজ্যের ঈশ্বর পাত্র বুদ্ধি বিচক্ষণ |
দেখিতে দেখিতে বহে নয়নে কিরণ ||
পঞ্চভাই পান্ডব যখন জউঘরে |
পারিজাত মালা গলে পালঙ্ক উপরে ||
মহাসুখে অর্জুন সহিত ভীমসেন |
যুধিষ্ঠিরে বিদুর বিরলে তত্ত্ব দেন ||
পলাইয়া যাহ বাপু পাতালের পথে |
যমুনায় তরণী রাখিব ভালমতে ||
জোউঘর হইতে পালাহ এইক্ষণে |
জোউঘরে আগুন দিবেক পুরোচনে ||
একদন্ড এখানে না রহ যুধিষ্ঠির |
এইক্ষণে পালাহ পান্ডব পঞ্চবীর ||
জোউঘরে নিমিষে পশিল হুতাসন |
পালাইল বিদুর বিপদে পায়্যা গন ||
পালাইল পান্ডুপুত্র জীবন লইয়া |
জোউঘরে পুরোচন মরিল পুড়িয়া ||
সারি সারি চায়্যা দেখে এ সব লিখন |
কৃষ্ণ অবতার দেখে শ্রীকুঞ্জকানন ||
একু ঠাঁই লিখন গোকুল বৃন্দাবন |
বত্সক হরণ দেখে গিরি গোবর্ধন ||
রাধাকানু একুঠাঁই গোপিনী সকল |
মধুবন দেখিল আনন্দ নিরমল ||
অবলীলা কৃষ্ণের দেখিল মূর্তিমান |
কোলে কব়্যা রাধারে বংশীতে গীত গান ||
অপরঞ্চ বিস্তর দেখিল কংসবধ |
কান্দিতে লাগিল তখন পাত্র মহামদ ||
মূর্তিমান লেখা তায় রায় গৌড়েশ্বর |
বারভূঞা সমুখেতে সভা মনুহর ||
আপনি লিখ্যাছে বিশাই অন্য মত নয় |
ঝলমল করে ফলা নির্মাণ সঞ্চয় ||
কর্ণসেন লেখা দেখে বনি রঞ্জাবতী |
লাউসেন কর্পঊর দেখে প্রসন্ন মুরতি ||
বীর কানু দেখে লখ্যা সামন্ত ঝকড় |
পাত্র মহামদ তার পাএ করে গড় ||
গালে দেখে চুনকালি বদনে মাহুর |
তার মুন্ডে লগ্নি করে বাটুয়া কুক্কুর ||
এত অপমান লিখে কোন কারিকর |
আপনি দেখিল পাত্র ফলার উপর ||
হেঁটমুখ ঐমনি রহিল সভাসনে |
লাউসেন ভাগিনা বলি যুক্তি করে মনে ||
আমার ভাগিনা এই রঞ্জার তনয় |
বলবন্ত ভাগিনা হয়্যাছে অতিশয় ||
ফলা দেখ্যা মহাপাত্র জ্বলন্ত আগুন |
এতদিনে এহাকে বিধাতা নিদারুণ ||
চারি পাঁচ দন্ডেতে মজিব লাউসেনে |
রঞ্জাবতী আঁটকুড়ি হৈল এতদিনে ||
এক দন্ড এত সব কৈল অনুমান |
ডানিদিগে লাউসেন একদৃষ্টে চান ||
জিজ্ঞাসিল দুহাকার কোন দেশে ঘর |
জোড়হাথে বলে তত্ত্ব কর্পূর পাতর ||
সবিনয় বচন কর্পূর নিবেদন |
ময়না নগর বাড়ী পিতা কর্ণসেন ||
লাউসেন রাজা এই রঞ্জার তনয় |
এত শুনি মহাপাত্র কিছু নাই কয় ||
দড়বড়ি পালকি উপরে আরোহণ |
রাজার দরবারে পুন করিল গমন ||
দরশন দিলেন রাজার বরাবর |
দ্বিজ রূপরাম গান ধর্মের কিঙ্কর ||
একমনে শুন সবে ধর্ম ইতিহাস |
দুমন করিলে হয় ধনপুত্রনাশ ||
দরবারে বসিয়া পুত্র ভাবে মনে মন |
কেমনে করিব নষ্ট রঞ্জার নন্দন ||
অবশ্য বাধিব তারে হাথি চাঠাইয়া |
আপনি গৌড় আইল এহার লাগিয়া ||
বলবন্ত রিপু সৃষ্টি করিল গোসাঞি |
রিপু ঋণ রোগ শেষ রাখিবারে নাঞি ||
ভাগিনা হইতে নষ্ট হইল কংসাসুর |
কোথা ছিল লাউসেন আইল এতদূর ||
এত মনে করিতে বিস্তর বুদ্ধি পায় |
বলিতে লাগিল কিছু রাজার সভায় ||
বারভূঞা আমার বচনে দিবে মন |
অবধানে শুন রাজা নিশির সপন ||
পথে যাত্যে পালকি উপর হৈল মনে |
উচিত বচন বলি তোমার চরণে ||
.      ******************
.                                                   হস্তিবধ পালার পরের পৃষ্ঠায় . . .
.                                                                      পাতার উপরে . . .
মিলনসাগর
রূপরামের ধর্ম্মমঙ্গল
হস্তিবধ পালা
পৃষ্ঠা - ১  ২  ৩  ৪  ৫  ৬  ৭  ৮  ৯  ১০  ১১
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা